CELEX: 32011D0534
Language: fi
Date: 2011-09-08 00:00:00
Title: 2011/534/EU: Komission päätös, annettu 8 päivänä syyskuuta 2011 , Euroopan parlamentin ja neuvoston direktiivin 2002/95/EY liitteen muuttamisesta sen mukauttamiseksi tekniikan kehitykseen lyijyä tai kadmiumia sisältäviä laitteita koskevien poikkeusten osalta (tiedoksiannettu numerolla K(2011) 6309)  ETA:n kannalta merkityksellinen teksti

10.9.2011   
            
            
               FI
            
            
               Euroopan unionin virallinen lehti
            
            
               L 234/44
            
         KOMISSION PÄÄTÖS,
   annettu 8 päivänä syyskuuta 2011,
   Euroopan parlamentin ja neuvoston direktiivin 2002/95/EY liitteen muuttamisesta sen mukauttamiseksi tekniikan kehitykseen lyijyä tai kadmiumia sisältäviä laitteita koskevien poikkeusten osalta
   (tiedoksiannettu numerolla K(2011) 6309)
   (ETA:n kannalta merkityksellinen teksti)
   (2011/534/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 27 päivänä tammikuuta 2003 annetun Euroopan parlamentin ja neuvoston direktiivin 2002/95/EY (1) ja erityisesti sen 5 artiklan 1 kohdan b alakohdan,
   sekä katsoo seuraavaa:
   
               (1)
            
            
               Direktiivissä 2002/95/EY kielletään lyijyn ja kadmiumin käyttö 1 päivän heinäkuuta 2006 jälkeen markkinoille saatettavissa sähkö- ja elektroniikkalaitteissa.
            
         
               (2)
            
            
               Lyijyn korvaaminen PZT-pohjaisissa keraamisissa eristemateriaaleissa kondensaattoreissa, jotka ovat osa integroituja piirejä tai erillisiä puolijohteita, on edelleen teknisesti mahdotonta. Sen vuoksi lyijyn käyttö kyseisissä materiaaleissa olisi vapautettava kiellosta.
            
         
               (3)
            
            
               Kadmiumin korvaaminen ammattimaisissa äänilaitteissa käytettävien analogisten optoeristimien valovastuksissa on edelleen teknisesti mahdotonta. Sen vuoksi kadmiumin käyttö kyseisissä valovastuksissa olisi vapautettava kiellosta. Poikkeus olisi kuitenkin rajoitettava ajallisesti, koska kadmiumitonta teknologiaa koskeva tutkimus edistyy kaiken aikaa, ja korvaavia aineita saattaa olla saatavilla kolmen seuraavan vuoden kuluessa.
            
         
               (4)
            
            
               Sen vuoksi direktiiviä 2002/95/EY olisi muutettava.
            
         
               (5)
            
            
               Komissio on kuullut asianomaisia osapuolia direktiivin 2002/95/EY 5 artiklan 2 kohdan mukaisesti.
            
         
               (6)
            
            
               Tässä päätöksessä säädetyt toimenpiteet ovat Euroopan parlamentin ja neuvoston direktiivin 2006/12/EY (2) 18 artiklalla perustetun komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan direktiivin 2002/95/EY liite tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 8 päivänä syyskuuta 2011.
      
         
            Komission puolesta
         
         Janez POTOČNIK
         
            Komission jäsen
         
      
   
   
      (1)  EUVL L 37, 13.2.2003, s. 19.
   
      (2)  EUVL L 114, 27.4.2006, s. 9.
   
      LIITE
      Muutetaan direktiivin 2002/95/EY liite seuraavasti:
      
                  a)
               
               
                  lisätään seuraava 7(c)-IV kohta:
                  
                              ”7(c)-IV
                           
                           
                              Lyijy PZT-pohjaisissa keraamisissa eristemateriaaleissa kondensaattoreissa, jotka ovat osa integroituja piirejä tai erillispuolijohteita”
                           
                           
                               
                           
                        
            
                  b)
               
               
                  lisätään seuraava 40 kohta:
                  
                              ”40
                           
                           
                              Kadmium ammattimaisissa äänilaitteissa käytettävien analogisten optoeristimien valovastuksissa
                           
                           
                              31 päivään joulukuuta 2013 asti”